Klim die trappe, speel klavierSkermgreep uit die video Net soos ŉ toneel uit Tom Hanks se Big, kan dié klavier regtig speel. Kanadese wie se Nuwejaarsvoornemens was om meer aktief te wees, kan dié unieke trappe in Toronto as aansporing gebruik. Jy hoef nie ŉ pianis te wees om ŉ deuntjie te speel nie, elke trap speel ŉ ander noot. Die klaviertrappe is ŉ konsep van Oxford Properties en Trifold Creative het die trappe geïnstalleer. Kevin Hardy, adjunkpresident van eiendomsbestuur by Oxford Properties, het gesê die trappe skep ŉ gevoel van welsyn – emosioneel en fisies. “Die musikale trappe laat mense glimlag en moedig meer mense aan om eerder die trappe as die roltrap te gebruik.” ŉ Kennisgewingbord langs die installasie lui “The Keys to Wellness”. Die klanke verander, so jy weet nooit wat jy kan verwag wanneer jy die trappe klim nie.